Z A P I S N I K

IZREDNE VOLILNE  SKUPŠČINE
NAMIZNO - TENIŠKE  ZVEZE  SLOVENIJE

Podpeška cesta 2, 1351 Brezovica pri Ljubljani, 22.09.2009 (17.00)
Navzoči delegati z glasovalno pravico: 
Igor Petrovčič (NTK Preserje, Preserje), Igor Novel (NTS Arrigoni, Izola), Miloš Peperko Živkovič (NTD Kajuh Slovan, Ljubljana), Janez Bončina (NTK Logatec, Logatec), Peter Kovšca (PPK Rakek, Rakek), Robert Smodiš (NTK Kema, Puconci), Peter Žibrat  (NTK Sobota, Murska Sobota), Dušan Jeriha (NTK Tempo Velenje, Velenje), Božo Šetina (NTK Fužinar, Ravne na Koroškem), Franc Usenik (NTK Ljubljana, Ljubljana), Andrej Tadina (NTK Merkur, Kranj), Bruno Kosi  (NTK Olimpija, Ljubljana), Mitja Županek (ŠD Cven, Cven), Jože Mlakar (ŠD PARTIZAN MENGEŠ – NTS EDIGS MENGEŠ, Mengeš), Marjan Oražem (NTK MELAMIN, Kočevje), Mirjana Ramšak (NTK SPIN ŠOŠTANJ, Šoštanj), Bojan Pavič (NTK VESNA, Ljubljana), Jano Rant (NTK ŠKOFJA LOKA, Škofja Loka), Jernej Jedlovčnik (NTK KRKA, Novo mesto), Aleksander Rozman (MRNTZ Ljubljana, Ljubljana), Matej Petar (ŠD Cirkovce), Bojan Terbuc (NTK Ptuj), Miroslav Tokič (NTK Iskra AE, Vrtojba), Igor Varl (NTK Gorica, Nova Gorica), Mirko Unger (NTK Ljutomer, Ljutomer), Marjan Marušič (NTK Škofije, Škofije), Marko Dobrin (NTK Križe, Križe), Branko Vidmar (NTK Dobova, Dobova), Jože Urh (NTK Hrastnik, Hrastnik), Damjan Cvetko (NTK Muta, Muta), Valter Pristovnik (ŽNTK Finea Maribor, Maribor), Gaj Vidmar (NTK Ilirija, Ljubljana), Bruno Randl (ŠD Petrovče, Petrovče), 
Navzoči delegati brez glasovalne pravice: 

Ni bilo takih delegatov.

NTZS:
Danijel Šarlah.
Ostali prisotni:  
Anton Svete, Janez Stibrič, Darijan Vizjak (tričlanska komisija), Miro Leskovec (Komisar SNTL), Iztok Klančar, Mirko Milovančevič, Darja Ladavac, Branko Mihorko, Janez Pezelj, Miran Kondrič, Vlado Šlamberger, Jože Mikeln, Bojan Rak.
Predlog dnevnega reda:
1. Otvoritev

2. Sprejem dnevnega reda in izvolitev organov Skupščine

3. Sprejem in potrditev zapisnika 38. redne letne Skupščine z dne 12.06.2009 

4. Poročilo verifikacijske komisije 

5. Poročila tričlanske komisije

6. Razrešnica tričlanske komisije

7. Sklep o načinu volitev novih organov

8. Volitve

9. Razno

10. Razglasitev rezultatov volitev

11. Finančni načrt za leto 2009 - plan
12. Zaključna beseda novoizvoljenega predsednika NTZS ter predstavitev programa dela

K točki 1.
Anton Svete  pozdravi vse prisotne in izvede otvoritev izredne volilne skupščine NTZS. 

K točki 2.
V skladu s Poslovnikom o delu skupščine so predlagani naslednji organi skupščine in njihova sestava:

· delovno predsedstvo

Matija Krnc (delovni predsednik), člana: Jože Mlakar in Anton Svete
SKLEP: 

Organi skupščine in njihova sestava se sprejmejo.

Sklep je bil soglasno sprejet.

Matija Krnc se zahvali za zaupanje delegatom in v otvoritveni besedi pozdravi uspeh B. Tokiča (bronasta medalja na EP 2009 v dvojicah in njegovega trenerja).
V skladu s Poslovnikom o delu skupščine so predlagani naslednji organi skupščine in njihova sestava:

· verifikacijska komisija
Božo Šetina, Mitja Županek, Miroslav Tokič
· volilna komisija
Peter Kovšca,Andrej Tadina, Darijan Vizjak
· zapisnikar 
      Danijel Šarlah

· overovitelja zapisnika
           Janez Stibrič, Igor Petrovčič
SKLEP: 

Organi skupščine in njihova sestava se sprejmejo.

Pri razpravi o dnevnem redu je prišlo do predlogov s strani g. Bončine, da se za 4. Točko postavi zakonitost registracijske in  tričlanske komisije pri prestopih nekaterih igralcev. 
Predlog g. Bončine ni bil sprejet.

SKLEP: 

Sprejme se dnevni red skupščine.
Sklep je bil soglasno sprejet.
K točki 3.

Matija Krnc  da na glasovanje zapisnik 37. Redne letne Skupščine  z dne 07.06.2008.
Fric Usenik  pojasni, da zapisnika ne bo podpisal, ker se z vodenjem prejšnje skupščine ne strinja.  
SKLEP:

Sprejme se zapisnik 38. Redne letne skupščine z dne 12.06.2009.
Sklep je bil sprejet (  30 za, 3 proti).
K točki 4.

Božo Šetina  v imenu verifikacijske komisije sporoči, da je bilo oddanih 31 glasovnic. V tem trenutku je skupščina sklepčna in ima 2/3 večino in s tem so vsi sklepi verodostojni.
K točki 5.

Anton Svete poda izčrpno poročilo o delovanju tričlanske komisije v prehodnem obdobju. 

Zahvali se  vsem za sodelovanje.

Matija Krnc odpira razpravo v zvezi s poročili.
Fric Usenik  pojasni, da je njihov klub dal dve pripombi na tričlansko komisijo in da ni dobil nobenega pismenega odgovora (primer Lužar in dodelitev DP za članice in člane). Imeli pa so sestanek. Sprašuje pa se tudi okrog denarja s katerim so poplačali dolgove (ali so ga dobili oni ali pa je to sistemski denar). 
Darijan Vizjak objasni zadeve glede Lužarjeve.

Bojan Pavič   pojasni, da je komisija imela odločanje v svojih rokah, saj je bil I.O. razrešen in s tem tudi vse komisije.

Aleksander Rozman  smatra, da je pri zadevi Lužar kriv g. Vizjak, ker ni obvestil kluba o nastopu na EP.
Valter Pristovnik  apelira, da smo prišli na volilno skupščino z vseh krajev Slovenije. Gledati je treba kako naprej. Novemu I.O.-ju je treba dati nalogo, da bo izboljšal obstoječe stanje. Ne strinja se pa tudi s finančnim sanacijskim poročilom.
Matija Krnc se strinja s predhodnikom, da je treba danes izvoliti nove organe, katerim je treba dati nove zadolžitve in skupaj z njimi probati veslati v isto smer.

Fric Usenik  pojasni, da je zgodovino treba pogledati. Podprl bo nov izvršni odbor, vendar se boji, da ne bo doživel iste usode kot prejšnji. Treba je dosledno upoštevati statut in tudi vsa pravila NTZS.
Matija Krnc daje poročilo na glasovanje.

SKLEP:

Sprejme se poročilo tričlanske komisije.
Sklep je bil sprejet (  30 za, 3 proti).
K točki 6.

Matija Krnc daje na glasovanje razrešnico tričlanski komisiji.

SKLEP:

Sprejme se razrešnica tričlanske komisije.
Sklep je bil sprejet (  30 za, 3 proti).
K točki 7.

Matija Krnc poda natančne informacije o vseh kandidatih, ki so bili podani za današnje volitve. Pojasnil je tudi, kako se voli za posamezne kandidate ali njihove ekipe. Sprejeli so tudi vse delegate, ki so jih ustno dodali na skupščini.

Jože Mikeln opozori, da je pri vseh združenjih po statutu določeno, da na svojih skupščinah določijo kandidata, ki je potem po funkciji član I.O.-ja. 
K točki 8. 
Božo Šetina  predstavi kandidature svojega kluba. 
Gaj Vidmar predstavi svoje videnje problematike; predvsem v prioriteti (interes igralcev naj bo na prvem mestu..), zmanjšati komisije. 
Matija Krnc poda pred volitvami še enkrat kompletne sezname z navodili.
Matija Krnc predlaga, da se nadaljuje skupščina z točko 9. Razno.
K točki 9. 
Matija Krnc poda nekaj informacij, ki jih je dobil na kongresu ETTU v Stuttgartu. Potem so delegati predlagali, da naj se pravila in pravilniki čimprej popravijo. Predsedujoči tudi opozori, da so vse zadeve glede pravilnikov tudi v programu novega vodstva.
Jože Urh pričakuje od novega vodstva reorganizacijo predvsem na finančnem področju, da bi se sredstva razporedila v naprej. Omeni še vključevanje rekreativnih igralcev pod krovno organizacijo, povezovanje klubov in selektorjev. Omeni še trenersko organizacijo, ki naj zahteva detaljnejša poročila od trenerjev (posnetki na DVD ali kameri), ki vodijo nacionalne selekcije na prvenstvih. Pravi, da je čas za spremembe.

Miroslav Tokič že v naprej čestita kandidatu za predsednika. Ima zaupanje v novo vodstvo, ki lahko s sredstvi, ki jih ni malo predvsem za članski program, izpelje uspešen tekmovalni program, ki bi našim reprezentancam omogočil tekmovanja še na višjem nivoju.
Igor Petrovčič pojasni zadeve glede združenja ligašev (finance, SNTL izpeljava in pokal). 
Zopet se dotakne pravil, ki jih bo treba spremeniti.
Jože Mikeln pojasni zadeve glede pravil in pravilnikov. Glede delovanja zveze pojasni, da so klubi in zveza vsi eno. Pojasni, da je za delovanje zveze namenjeno premalo stroškov. Odločitev klubov je, da se odloči kakšno zvezo hočejo in s tem nameniti nekaj sredstev iz drugih postavk če hočemo ohraniti delovanje zveze. Treba je narediti dogovor o razporejanju finančnih sredstev. Treba je pa izkoristiti dobre rezultate naših igralcev za promocijo naše panoge (pri sponzorjih).

Damjan Cvetko pojasni , da je sprejel kandidaturo za mesto predsednika trenerjev, ki pa se mora še pravno formalno urediti. Če bo izbran pravi, da bo med prednostne naloge uvrstil povezovanje trenerjev v celoto in s tem tudi dvig na višji nivo (do sedaj namreč pogreša komuniciranje med trenerji). 
Gaj Vidmar poda svoje mišljenje o delu Združenja ligašev, ki naj bi po besedah g. Petrovčiča delal izjemno dobro. Pravi, da tukaj ni nič spornega, saj mora delati dobro. Glede ligaškega tekmovanja pravi, da je to le ekipno državno prvenstvo za članice in člane, ki traja skoraj celo sezono in ima visoko prijavnino. Zato smatra, da je treba denar od prijavnin pustiti NTZS katere sredstva tudi so.

Bojan Rak se predstavi kot selektor članskih reprezentanc. V naprej že čestita novemu vodstvu na izvolitvi. Pravi, da je Slovenija dobro zapisana v evropskem in svetovnem namiznoteniškem svetu. Omeni čestitke za osvojeno medaljo od ministra in predsednika državnega zbora, medtem ko od športnih delavcev NTZS nista sprejela nobene čestitke. Smatra, da problemi niso tako grozni, da se jih nebi dalo urediti s treznim pristopom in finančnim vložkom. Ostaja optimist, saj smatra, da lahko postanemo lepa namiznoteniška družina.
Matija Krnc oporeka, da je čestitko takoj poslal Bojanu Tokiču in trenerju Bojanu Raku.

Matija Krnc predstavi brošuro ob 80. letnici NTZS. Pojasni, da je seznam medaljistov na zadnjih dveh straneh nepopoln. Pravi, da je  bilo vse pripravljeno za izdajo almanaha, ki pa je zaradi pomanjkanja finančnih sredtev ostal na brošuri. Smatra, da se bo z novo upravo uredilo tudi to zadevo.

Pozdravi tudi prisotnost Mirana Kondriča s FŠ. Smatra, da je treba izkoristiti njegovo znanje, da bi se lahko trenerji in igralci dvignili na višjo raven. 

Miran Kondrič  predstavi možnosti sodelovanja NTZS in FŠ. FŠ je v preteklosti in bo tudi v bodočnosti izvajala vse aktivnosti povezane s fakulteto, predvem pa iz njegovega področja spremljanje gibalnih značilnosti in telesne značilnosti posameznika.
Valter Pristovnik  smatra, da bi bilo znanje Mirana Kondriča potrebno izkoristiti doma.  Zadovoljni so s potekom in vodenjem ligaškega tekmovanja.
K točki 10. 

Razglasitev rezultatov volitev:

Volilne rezultate je posredoval predsednik volilne komisije Darijan Vizjak.

Za predsednika NTZS MARJANA HRIBARJA in predsedniško listo (Robert Smodiš, Janez Pezelj, Branko Mihorko in Boštjan Tancer) je bilo 33 glasovnic; 30 glasov za in tri neveljavne glasovnice.
Za člane izvršnega odbora so bili izvoljeni kot predstavniki klubov (31 veljavnih in 2 neveljavni glasovnici):

Igor Novel 22 glasov, Peter Žibrat 22 glasov, Božo Šetina 19 glasov, Gaj Vidmar 15 glasov, Silva Črnugelj 7 glasov in Hinko Privšek 7 glasov.
Za kandidate (3)  so torej izbrani: Igor Novel, Peter Žibrat in Božo Šetina.
Za člane nadzornega odbora (32 veljavnih in 1 neveljavna glasovnica):

Danilo Bukovec 27 glasov,  Hinko Privšek 25 glasov,  Igor Varl 24 glasov in Aleksander Rozman 10 glasov.
Za kandidate (3)  so torej izbrani: Danilo Bukovec, Hinko Privšek in Igor Varl.

Za predsednika strokovnega sveta (32 veljavnih in 1 neveljavna glasovnica):

Janez Bončina  17 glasov in Štefan Kovač 15  glasov.
Predsednik strokovnega sveta je Janez Bončina.

Za predsednika združenja trenerjev (31 veljavnih in 2 neveljavni glasovnici):
Damjan Cvetko 31 glasov.

Za predsednika Združenja ligašev (27 veljavnih in 6 neveljavnih glasovnic):

Igor Petrovčič 27 glasov.
Za predsednika združenja igralcev (33 veljavnih):

Mitja Horvat  24 glasov in Jure Koščak 9 glasov.
Predsednik združenja igralcev je Mitja Horvat.
Za disciplinsko sodišče so bili izvoljeni (32 veljavnih in 1 neveljavna glasovnica):

Borut Maraž 32 glasov, Bojan Knuplež 30 glasov, Miha Legiša 29  glasov, Bojan Terbuc  29 glasov, Alfred Vodušek 29 glasov in Andrej Brili  28 glasov.

Predsedujoči predlaga javne volitve za tretjega člana med kandidati: Vodušek, Terbuc, Legiša. Delegati se strinjajo s predlogom.
Na javnih volitvah za tretjega člana dobijo: Vodušek 7 glasov, Terbuc 6 glasov in Legiša 11 glasov.

Disciplinsko sodišče sestavljajo: Borut Maraž, Bojan Knuplež in Miha Legiša, nadomestni člani pa so: Alfred Vodušek, Bojan Terbuc in Andrej Brili.
Za predsednika združenja sodnikov  (33 veljavnih):

Mitja Krnc 28 glasov. (glasovi so bili javljeni po zaključnem govoru predsednika NTZS).
K točki 11. 

Anton Svete  pojasni, da je bilo gradivo dostavljeno klubom in da v roku ni bilo nekih pripomb na rebalans plana.

 SKLEP:

Sprejme se plan finančnega načrta za leto 2009.
K točki 11. 
Predsednik MARJAN HRIBAR  se najprej zahvali delegatom za zaupanje. V svojem imenu in v imenu ekipe ki je kandidirala na zaprti listi, obljublja, da bodo delovali skladno s pravili NTZS in na nediskriminatoren način pripomogli k razvoju namiznoteniške igre v Sloveniji. Čestita tudi vsem ostalim izvoljenim kandidatom. I.O. je sestavljen skoraj po regijskem ključu; manjka edino gorenjska. 
Za cilje je postavil: postaviti NT na višjo raven in ga narediti privlačnega. Veliko upov polaga v stroko. Želi si neposredne komunikacije, sodelovanja z odbori in komisijami. Čestita tudi igralcu Tokiču za njegove uspehe (in vsem, ki so sodelovali v procesu v zvezi z njim). Smatra, da je treba znanje in potencial, ki ga imamo doma združiti. Nadaljuje s cilji, ki naj bi jih dosegli: množičnost in integriranost, vključitev športa invalidov v krovno organizacijo. Smatra, da od danes naprej imamo tudi mi medalje z O.I., svetovnih in evropskih prvenstev, ki so jih dosegli športniki invalidi. O samem programu nebi več ponavljel besed, saj je vse predstavil že v kandidaturi.
O načinu dela pa predstavi naslednje:

· predvidoma bo vsak ponedeljek od 16.00-18.00 na voljo v pisarni NTZS

· daje mobilno številko za nujne primere (ni pristaš reševanja problemov mimo predsednikov komisij ali organov)

Vrne se na nepokritost Slovenije z namiznim tenisom, kjer bo treba odpraviti sive lise.

Možnosti vidi tudi na prijavljanje na razne razpise.

Konča z mislijo, ki jo je izrekel že Smodiš:
«Zveza bo tako močna, kot bodo močni klubi«. 
Skupščina je bila zaključena ob 19.15.

